201 



V.-Siden, i c. 300 M. Højde, fandtes en større, stenet og vaad 

 Fjeldmark-Strækning, med spredte Pletter af Græs- og Mos- 

 vegetation. 



Den 29de Juni. Eftermiddagen anvendte jeg til en inter- 

 essant Exkursion i Bøen og Klitten ved Trødum og derfra 

 langs Ø.-Siden af Sandsvandet. Paafaldende var den hyppige 

 Forekomst af Coeloglossum vinde i Trødum Bø, og allerede 

 i lang Afstand saas Vicia cracca at prange i fuld Blomstring, 

 især paa de ældre, græsbevoxede Dele af Sandvoldene. 



Længere ud mod Havet blev Sandvoldene til lave Klitter, 

 rigt bevoxede med Psamma arenaria og Elymus. Paa ældre 

 til Dels opdyrkede Dele af Sandstrækningen fandtes en ejen- 

 dommelig Mosvegetation; men da jeg endnu ikke har faaet 

 undersøgt det indsamlede Materiale, vil jeg her kun anføre, 

 at en af Mosserne var Tortula ruralis , som hidtil ikke er 

 mnden andet Steds paa Øerne. Dette Fund kom mig ikke 

 uventet her, hvor Forholdene i mangt og meget minde om 

 vore hjemlige Klitstrækninger. Tæt ved Broen, som fører 

 over Afløbet fra Søen, voxede Carex halophila i stor Mængde, 

 maaske paa den samme Lokalitet, hvor den tidligere er 

 funden. Primula grandiflora, som voxer her ved Trødum, 

 eftersøgte jeg ikke, men fik af Sysselmand Winther, en 

 Søn af den af Rostrup omtalte Sysselmand af samme 

 Navn, at vide, at Planten nu er stærkt i Aftagende, væsent- 

 lig paa Grund af Efterstræbelser fra Færingernes Side, som 

 hjemfører den til deres Haver. Østbredden af Sandsvandet 

 frembød ikke noget af særlig Interesse. Doreadion rupestris 

 og Grimmia heterosticha fandtes ogsaa her paa Stenene langs 

 Søkanten og ved Udløbet af Elven ved Trødum var Ambly- 

 stegium Kneiffii rigelig. Paa smaa Sten i Haugen, tæt ved 

 Søen, traf jeg nogle smaa Tuer af den ikke andet Sted paa 

 Øerne fundne Glyphomitrium polyphyllum, og paa Stenene af 

 et Faarehus voxede en Del Glyphomitrium Daviesii. Begge 

 regnes til de saakaldte atlantiske Arter. 



Den 30te Juni gik jeg fra Todnæs N. paa gjennem Dalen 



